## La delegada del Consell a Castelló visita la Torre d’en Besora

*** Fabregat ha subratllat la importància de “treballar junts per a identificar prioritats i generar noves oportunitats i benestar per a la ciutadania”**

La delegada del Consell a Castelló, Susana Fabregat, ha visitat la Torre d’en Besora. Allí s’ha reunit amb l’alcalde, David Vicente, i membres de l’equip de govern municipal per a abordar temes clau relacionats amb el desenrotllament del municipi.

En esta trobada, s’han analitzat projectes en curs, així com noves iniciatives destinades a enfortir la col·laboració entre la Generalitat i l’ajuntament de la localitat. Fabregat ha subratllat la importància de “treballar junts per a identificar les prioritats i generar noves oportunitats i benestar per a la ciutadania”, ha recordat.

A més, també s’ha desplaçat fins al Parc Miner del Maestrat, un destacat recurs turístic situat entre la Torre d’en Besora i Culla. Este espai, que atrau centenars de visitants i genera ocupació, s’ha consolidat com a pilar fonamental per al progrés econòmic de la comarca.

Esta trobada s’emmarca en la ronda de contactes de la delegada del Consell amb els ajuntaments de la província, una iniciativa que reforça el compromís de la Generalitat de donar suport al progrés de tots els municipis de Castelló.

Fecha: 20/12/2024